pythainlp/thai-wiki-dataset-v4 huggingface dataset:
วัดป่าจักราช

วัดป่าจักราช เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลจักราช อำเภอจักราช จังหวัดนครราชสีมา ปัจจุบันมีพระปลัดลวด ชวฺโน ดำรงตำแหน่งเจ้าอาวาส
วัดป่าจักราชตั้งวัดเมื่อ พ.ศ. 2478 ได้รับพระราชทานวิสุงคามสีมา พ.ศ. 2499
อาคารเสนาสนะและสิ่งก่อสร้างประกอบด้วย อุโบสถ ศาลาการเปรียญ กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน มีพระพุทธบรมมงคลธาตุจักราชเจดีย์ มีขนาดความกว้าง 8 เมตร สูง 17.20 เมตร สูงจากพื้นดินรวมทั้งฐานประมาณ 32 เมตร ถือเป็นเจดีย์ที่มีความสูงและใหญ่ที่สุดในประเทศไทยที่ได้มีการจัดสร้างด้วยโลหะทั้งองค์ ภายในบรรจุพระบรมสารีริกธาตุ พระอรหันต์ธาตุ อัฐิธาตุของพระธรรมวิสุทธิมงคล (หลวงตามหาบัว ญาณสมฺปนฺโน) และอัฐิธาตุของบูรพาจารย์ต่างๆและกิจกรรมพิธีแห่ผ้าสามสีและห่มผ้าสามสี ช่วงเดือนกุมภาพันธ์ถึงมีนาคม นอกจากนี้ยังเป็นสำนักปฏิบัติธรรมประจำจังหวัดนครราชสีมา แห่งที่ 14 รวมทั้งเป็นอาคารพิพิธภัณฑ์และหอการฝึกปฏิบัติธรรมแก่ญาติโยม โดยเป็นอาคาร 2 ชั้น
หัวใจหมอไม่มอดไหม้

หัวใจหมอไม่มอดไหม้  เป็นละครโทรทัศน์เกาหลีใต้แนวโรแมนติกคอมเมดี้ เขียนโดย แพ็ก ซุน-อู กำกับโดย โอ ฮย็อน-จ็อง และนำแสดงโดย พัก ฮย็อง-ชิก, พัก ชิน-ฮเย, ยุน พัค และ กง ซอง-ฮา ออกอากาศทางช่องเจทีบีซี ทุกวันเสาร์และวันอาทิตย์ เวลา 22:30 น. (เวลามาตรฐานเกาหลี) ตั้งแต่วันที่ 27 มกราคม ถึง 17 มีนาคม 2024 นอกจากนี้ยังสตรีมมิ่งทางทีวิง ในเกาหลีใต้และบนเน็ตฟลิกซ์ในบางภูมิภาค
เรื่องย่อ.
หัวใจหมอไม่มอดไหม้ เป็นละครโทรทัศน์แนวโรแมนติกคอมเมดี ที่เล่าเรื่องราวความสัมพันธ์ที่แปรเปลี่ยนความเกลียดชังให้กลายเป็นความรักของ นัม ฮา-นึล และ ยอ จอง-อู สองบุคคลที่มีอนาคตสดใสในสายอาชีพ แต่กลับต้องเผชิญหน้ากับช่วงเวลาที่ตกต่ำในชีวิต ฮา-นึลและจอง-อู เคยเป็นคู่แข่งสมัยเรียนมัธยมปลาย ทั้งคู่เกลียดกันอย่างรุนแรง และแยกจากกันหลังจบการศึกษา เมื่อทั้งคู่ถูกบีบให้ลาออกจากอาชีพแพทย์ พวกเขาจึงตัดสินใจมาใช้ชีวิตอยู่ร่วมกันที่บ้านของฮา-นึล
นักแสดง.
นักแสดงหลัก.
ศัลยแพทย์ตกแต่งชื่อดัง สู่จุดเปลี่ยนชีวิตเมื่อเกิดอุบัติเหตุทางการแพทย์
นักเรียนที่ได้เกรด A ตลอดและมีความขยันหมั่นเพียรสูง ได้เป็นวิสัญญีแพทย์หลังจากผ่านความยากลำบากมาอย่างมาก เธอออกจากโรงพยาบาลหลังจากที่ถูกอาจารย์แพทย์กดดันจนเกิดอาการหมดไฟในการทำงาน
ศัลยแพทย์ตกแต่งซึ่งเป็นคู่แข่งและเพื่อนร่วมรุ่นของจอง-อู
วิสัญญีแพทย์ เพื่อนสนิทของ ฮา-นึล ทำงานในคลินิกสูตินารี ใกล้คลินิกความงามของ แด-ยอง
โปรดักชั่น.
การอ่านบทละครครั้งแรกจัดขึ้นในวันที่ 4 มีนาคม 2023 และเริ่มถ่ายทำในเดือนเดียวกัน
เมื่อวันที่ 14 มีนาคม 2023 พัค ฮยอง-ชิก, พัค ชิน-ฮเย, ยุน พัค และ กง ซอง-ฮา ได้รับการยืนยันว่าแสดงในซีรีส์นี้ โดยมี SLL และ HighZium Studio เป็นผู้สร้าง
ซีรีส์เรื่องนี้เป็นการกลับมาทำงานร่วมกันในรอบ 11 ปี ของ พัค ฮยอง-ชิก และ พัค ชิน-ฮเย ซึ่งเคยร่วมงานกันจาก The Heirs และยังเป็นการกลับมาทำงานร่วมกันในรอบ 10 ปี ของ พัค ฮยอง-ชิก และ ยุน พัค ซึ่งเคยร่วมงานกันจากซีรีส์ ครอบครัวจอมวุ่น บ้านอุ่นไอรัก อีกด้วย
ตะกร้าต้นกก

ตะกร้าต้นกก  เป็นตะกร้าที่ใช้วางทารกโมเสสตามเรื่องราวที่เป็นที่รู้จักในชื่อว่าการพบโมเสสในหนังสืออพยพของคัมภีร์ไบเบิล 
ตะกร้าที่ใส่ทารกโมเสสวัยสามเดือนถูกวางอยู่ในกอของต้นปรือ (พืชในวงศ์กก) ริมฝั่งแม่น้ำ (สันนิษฐานว่าเป็นแม่น้ำไนล์) โดยโยเคเบดมารดาของโมเสส เพื่อปกป้องโมเสสจากรับสั่งของฟาโรห์แห่งอียิปต์ที่ให้ทิ้งเด็กชายชาวฮีบรูเกิดใหม่ทุกคนลงแม่น้ำ ภายหลังพระราชธิดาของฟาโรห์ได้พบตะกร้าที่วางทารกโมเสสในกอปรือจึงทรงรับมาเป็นโอรสบุญธรรม
วิเคราะห์.
หนังสืออพยพระบุว่าตะกร้านี้สานจากต้นกก ถูกยาด้วยยางมะตอยและชัน ตระกร้านี้ในภาษาอังกฤษเรียกว่า "ark of bulrushes" คำภาษาอังกฤษว่า "ark" แปลมาจากภาษาฮีบรู תֵּבָה ("tevah", ปัจจุบัน "teiva") เป็นเป็นคำเดียวกับที่ใช้ในคำว่า Noah's Ark (เรือโนอาห์) นักนิรุกติศาสตร์เออร์วิง ฟิงเกลกล่าวว่า คำว่า "tevah" เกือบจะเหมือนกันกับคำภาษาบาบิโลเนียของเรือรูปรี ("ṭubbû") โดยเฉพาะเมื่อเมื่อพิจารณาว่า "v" และ "b" เป็นอักษรเดียวกันในอักษรฮีบรูคืออักษร bet (ב)
คำว่า "กก" หรือ "bulrushes" ("gome") น่าจะหมายถึงต้นกกอียิปต์ ("Cyperus papyrus") ที่นำมาทาด้วยยางมะตอยและชัน
มีเรื่องเล่าที่คล้ายคลึงแต่ปรากฏก่อนหน้านี้ในเรื่องเล่าเกี่ยวกับพระเจ้าซาร์กอนแห่งแอกแคด
เรปูบลิกาเซิร์ปสกา (ค.ศ. 1992–1995)

เรปูบลิกาเซิร์ปสกา (RS; , [repǔblika sr̩̂pskaː]) เป็นรัฐที่ประกาศตนเองในยุโรปตะวันออกเฉียงใต้ภายใต้การควบคุมของกองทัพเรปูบลิกาเซิร์ปสการะหว่างสงครามบอสเนีย โดยอ้างว่าเป็นรัฐอธิปไตย แม้ว่าการกล่าวอ้างนี้ได้รับการยอมรับเพียงบางส่วนจากรัฐบาลบอสเนีย (ซึ่งเซิร์ปสกาได้รับการยอมรับว่าเป็นส่วนหนึ่งของบอสเนีย) ในช่วงหกเดือนแรกของการดำรงอยู่ของสาธารณรัฐ รัฐนี้ถูกเรียกว่าเรียกว่า สาธารณรัฐเซอร์เบียแห่งบอสเนียและเฮอร์เซโกวีนา .
หลังปี 1995 เรปูบลิกาเซิร์ปสกาได้รับการยอมรับว่าเป็นหนึ่งในหน่วยงานทางการเมืองในบอสเนียและเฮอร์เซโกวีนา อาณาเขตของเรปูบลิกาเซิร์ปสกาหลังปี 1995 มีการปรับเปลี่ยนเล็กน้อย โดยขึ้นอยู่กับข้อตกลงเดย์ตัน ด้วยเหตุนี้ กิจการนี้จึงเป็นผลมาจากสงครามบอสเนียเป็นหลักโดยไม่มีกรณีตัวอย่างทางประวัติศาสตร์โดยตรง และอาณาเขตสาธารณรัฐครอบคลุมพื้นที่ทางประวัติศาสตร์หลายแห่งของบอสเนียและเฮอร์เซโกวีนาหลายแห่ง แต่เนื่องจากลักษณะของเส้นเขตแดนระหว่างหน่วยงานที่กล่าวข้างต้น จึงมีเพียงไม่กี่แห่งเท่านั้น ในทำนองเดียวกัน หน่วยการเมืองต่างๆ มีอยู่ภายในอาณาเขตของเรปูบลิกาเซิร์ปสกาในอดีต แต่มีเพียงไม่กี่หน่วยที่มีอยู่ทั้งหมดภายในภูมิภาค
เดวิด มิชิแกน

เดวิด มิชิแกน เป็นบุคคลสาธารณะและเป็นผู้พูดและโค้ชที่สร้างแรงบันดาลใจ การพัฒนาตนเอง ได้รับความโดดเด่นผ่านแพลตฟอร์มโซเชียลมีเดีย โดยเฉพาะ ยูทูป และ อินสตาแกรม,ที่คุณแบ่งปันเนื้อหาที่เกี่ยวข้องกับการเติบโตส่วนบุคคล,ความคิดแห่งความสำเร็จและการออกกำลังกาย. แม้ว่ามิชิแกนจะรวบรวมผู้ติดตามออนไลน์จำนวนมาก,มีการถกเถียงและวิพากษ์วิจารณ์เกี่ยวกับความน่าเชื่อถือและประสิทธิผลของคำสอนของเขา.
อาชีพ.
มิชิแกนมีชื่อเสียงในช่วงต้นปี 2010 โดยใช้ประโยชน์จากแพลตฟอร์มของ เครือข่ายโซเชียลเพื่อโปรโมตแบรนด์ส่วนบุคคลของคุณ เขาทุ่มเทให้กับการกล่าวสุนทรพจน์สร้างแรงบันดาลใจเป็นหลัก, แบ่งปันเรื่องราวความสำเร็จและให้คำแนะนำเพื่อให้บรรลุเป้าหมายส่วนตัวและทางอาชีพ ผ่านทางช่อง YouTube และสื่อออนไลน์อื่นๆ,มิชิแกนอ้างว่าให้คำแนะนำและกลยุทธ์เพื่อช่วยให้ผู้คนปรับปรุงชีวิตของพวกเขา,เพิ่มความมั่นใจในตนเองและประสบความสำเร็จในด้านต่างๆ.
มิชิแกนมักเน้นย้ำถึงความสำคัญของการคิดเชิงบวก,เทคนิคการแสดงภาพและการยืนยันเป็นเครื่องมือในการเปลี่ยนแปลงส่วนบุคคล. เนื้อหามีวัตถุประสงค์หลักเพื่อสร้างแรงบันดาลใจให้ผู้คนใช้ชีวิตของตนเอง ตั้งเป้าหมายที่ทะเยอทะยานและเอาชนะความท้าทาย.
แม้จะประสบความสำเร็จบนอินเทอร์เน็ต แต่คำสอนของรัฐมิชิแกนก็ถูกตรวจสอบและวิพากษ์วิจารณ์อย่างถี่ถ้วน. ผู้คลางแคลงใจบางคนยืนยันว่ากลยุทธ์การสร้างแรงจูงใจขาดหลักฐานทางวิทยาศาสตร์และอาศัยเกร็ดเล็กเกร็ดน้อยที่เป็นอัตนัยเป็นส่วนใหญ่ นอกจากนี้ ความสำเร็จที่ประกาศตัวเองของมิชิแกนและความถูกต้องของเรื่องราวความสำเร็จยังถูกตั้งคำถามอีกด้วย.นักวิจารณ์กล่าวหาว่าเขาตกแต่งความสำเร็จส่วนตัวและใช้กลยุทธ์ทางการตลาดที่หลอกลวง ส่งเสริมบริการและผลิตภัณฑ์การฝึกสอนของคุณ.
ข้อโต้แย้ง.
มิชิแกนมีส่วนเกี่ยวข้องกับการถกเถียงหลายครั้งตลอดอาชีพของเขา.ประเด็นหลักประการหนึ่งของความขัดแย้งคือการขาดหลักฐานที่ตรวจสอบได้เพื่อสนับสนุนคำกล่าวอ้างของเขาเกี่ยวกับความสำเร็จและการเปลี่ยนแปลงส่วนบุคคล. นักวิจารณ์กล่าวว่ามิชิแกนมักใช้ภาษาที่คลุมเครือและเกร็ดเล็กเกร็ดน้อยที่คลุมเครือโดยไม่ต้องให้หลักฐานที่เป็นรูปธรรมหรือแหล่งที่มาที่ตรวจสอบได้.
นอกจากนี้ กลยุทธ์การส่งเสริมการขายของมิชิแกนยังถูกวิพากษ์วิจารณ์ถึงลักษณะก้าวร้าวและอาจหลอกลวง. บางคนกล่าวหาว่าเขาใช้เทคนิคการตลาดแบบบิดเบือน เช่น การกล่าวอ้างเกินจริงและการนำเสนอบริการฝึกสอนของตนว่าเป็นวิธีแก้ปัญหาส่วนตัวอย่างรวดเร็ว 
การต้อนรับและการวิพากษ์วิจารณ์.
การต้อนรับคำสอนและอุปนิสัยของเดวิด มิชิแกนถูกแบ่งออก ผู้สนับสนุนชื่นชมเนื้อหาที่สร้างแรงบันดาลใจของเขาและค้นหาแรงบันดาลใจในข้อความของเขา. พวกเขาให้เครดิตกับการมอบแรงจูงใจในการบรรลุเป้าหมายและทำการเปลี่ยนแปลงเชิงบวกในชีวิต.
อย่างไรก็ตาม ผู้คลางแคลงใจและนักวิจารณ์หลายคนตั้งคำถามถึงความชอบธรรมของการกล่าวอ้างและคำสอนของรัฐมิชิแกน. พวกเขาแย้งว่าการเน้นไปที่การคิดเชิงบวกและการยืนยันทำให้ความซับซ้อนของการพัฒนาส่วนบุคคลซับซ้อนเกินไป และอาจไม่นำไปสู่ผลลัพธ์ที่จับต้องได้ นักวิจารณ์ยังเน้นย้ำถึงการขาดหลักฐานทางวิทยาศาสตร์ที่สนับสนุนวิธีการของเขา และตั้งคำถามถึงคุณสมบัติและประสบการณ์ของมิชิแกนในฐานะโค้ชการพัฒนาส่วนบุคคล.
คัง ฮุน

คัง ฮุน (เกิด 23 พฤษภาคม พ.ศ. 2534) เป็นนักแสดงชาวเกาหลีใต้ เขามีชื่อเสียงมากที่สุดจากบทบาทของเขาในละครอิงประวัติศาสตร์เรื่อง "นางในใจกล้า" (2021), "A Time Called You" (2023) และ " The Secret Romantic Guesthouse" (2023)
กาแฟกระป๋อง

กาแฟกระป๋อง (; โรมาจิ: "kan kōhī") เป็นเครื่องดื่มแบบชงสำเร็จล่วงหน้าและจำหน่ายพร้อมดื่ม ได้รับความนิยมเป็นพิเศษในประเทศญี่ปุ่น เกาหลีใต้ และประเทศอื่น ๆ ทั่วทวีปเอเชีย ผลิตในหลากหลายรูปแบบและหลากหลายบริษัท กาแฟกระป๋องมีจำหน่ายซูเปอร์มาร์เก็ตและร้านสะดวกซื้อ และมีกาแฟกระป๋องจำนวนมากที่จำหน่ายในเครื่องจำหน่ายสินค้าอัตโนมัติ ซึ่งสามารถอุ่นกระป๋องให้ร้อนในฤดูใบไม้ร่วงและฤดูหนาว และแช่กระป๋องให้เย็นในเดือนที่อากาศอบอุ่น
คิวโพลา (โมดูลสถานีอวกาศนานาชาติ)

คิวโพลา  เป็นโมดูลหอดูดาวที่สร้างขึ้นโดยองค์การอวกาศยุโรปของสถานีอวกาศนานาชาติ (ISS) ชื่อของมันมาจากคำภาษาอิตาลี "" ซึ่งแปลว่า "โดม" หน้าต่างทั้งเจ็ดของมันใช้สำหรับการทดลอง การเทียบท่าและการสังเกตการณ์โลก เปิดตัวบนภารกิจของกระสวยอวกาศ "เอนเดฟเวอร์" STS-130 เมื่อวันที่ 8 กุมภาพันธ์ พ.ศ.2553 และติดอยู่กับ โมดูล "Tranquility" (โหนด 3) ขณะที่ติดตั้ง "คิวโพลา" สำเร็จ การประกอบ ISS ก็นับได้ว่าเสร็จสิ้นไปแล้ว 85 เปอร์เซ็นต์ หน้าต่างตรงกลาง "คิวโปลา" มีเส้นผ่านศูนย์กลาง 80 เซนติเมตร (2.6 ฟุต)
แฮนด์บอลหญิงรอบคัดเลือกโอลิมปิก 2024

การแข่งขันแฮนด์บอลหญิงรอบคัดเลือกโอลิมปิก 2024 จะจัดขึ้นตั้งแต่วันที่ 11 ถึง 14 เมษายน พ.ศ. 2567 โดยมีสี่ทีมจะเข้าร่วมในแต่ละรายการแข่งขัน โดยสองทีมที่มีอันดับดีที่สุดจะผ่านเข้ารอบโอลิมปิกฤดูร้อน 2024
รูปแบบ.
<section start=Format/>มีการแข่งขันรอบคัดเลือกโอลิมปิกสามรายการ มีเพียงสิบสองทีมที่ยังไม่ผ่านเข้ารอบจากการแข่งขัน 5 รายการก่อนหน้าเท่านั้นที่สามารถแข่งขันในรายการนี้ได้:
ประเทศเจ้าภาพได้ประกาศเมื่อวันที่ 22 ธันวาคม พ.ศ. 2566<section end=Format/>
เคที โอไบรอัน

เคที เอ็ม. โอ'ไบรอัน (;(เกิด 12 กุมภาพันธ์ พ.ศ. 2532) เป็นนักแสดง นักเขียน และนักศิลปะการต่อสู้ชาวอเมริกัน เธอมีชื่อเสียงจากบทบาทของเธอในบทเจ้าหน้าที่สื่อสารของจักรวรรดิ Elia Kane ในซีซั่นที่สองและสามของเรื่อง "เดอะแมนดาลอเรียน", จอร์จในซีรีส์ซอมบี้ของ Syfy เรื่อง "Z Nation" ผู้พันซาราห์ เกรย์ในซีรีส์ซูเปอร์ฮีโร่ของเดอะซีดับเบิลยูเรื่อง "Black Lightning", เจนโทรราในเรื่อง "" และคิมบอลล์ในเรื่อง "ชี.ล.ด์. ทีมมหากาฬอเวนเจอร์ส"
วิลเลียม แจ็กสัน ฮาร์เปอร์

วิลเลียม ฟิตซ์เจอรัลด์ ฮาร์เปอร์ (เกิด 8 กุมภาพันธ์ พ.ศ. 2523) หรือชื่อในวงการว่า วิลเลียม แจ็กสัน ฮาร์เปอร์ เป็นนักแสดงและนักเขียนบทละครชาวอเมริกัน เขามีชื่อเสียงจากการแสดงเป็น ชิดี้ อานากอนเย ในภาพยนตร์ตลกของบริษัทแพร่สัญญาณแห่งชาติเรื่อง "The Good Place" (2016–2020) ซึ่งเขาได้รับการเสนอชื่อเข้าชิงรางวัล Primetime Emmy Award สาขานักแสดงสนับสนุนดีเด่นในซีรีส์ตลก ในปี ค.ศ. 2022 เขาได้แสดงนำในซีรีส์ตลกแนวลึกลับเรื่อง "The Resort" ในปี ค.ศ. 2023 เขาแสดงเป็น Quaz ในภาพยนตร์ของจักรวาลภาพยนตร์มาร์เวลเรื่อง ""
ฟาโรห์ในคัมภีร์ไบเบิล

คัมภีร์ไบเบิลกล่าวถึงฟาโรห์ ("Parʿō") แห่งอียิปต์พระองค์ต่าง ๆ รวมถึงฟาโรห์ที่ไม่ระบุพระนามในเหตุการณ์ที่เล่าในคัมภีร์โทราห์ เช่นเดียวกับฟาโรห์ที่ระบุพระนามในภายหลังอีกหลายพระองค์ ซึ่งบางส่วนมีตัวตนจริงในประวัติศาสตร์หรือสามารถพิสูจน์ได้ว่าเป็นฟาโรห์พระองค์ใดในประวัติศาสตร์
ฟาโรห์ที่ไม่ปรากฏพระนาม.
ในหนังสือปฐมกาล.
ปฐมกาล 12:10 -20 เล่าเรื่องที่อับรามย้ายไปไปอียิปต์เพื่อหนีช่วงกันดารอาหารในคานาอัน อับรามกังวลว่าฟาโรห์ (ที่ไม่ปราฏพระนาม) จะสังหารตนและชิงซารายภรรยาของตนไป อับรามจึงบอกซารายให้บอกว่าเธอเป็นน้องสาวของอับราม ในที่สุดทั้งคู่ก็ถูกเรียกตัวไปเข้าเฝ้าฟาโรห์ แต่พระเจ้าทรงทำให้เกิดภัยพิบัติต่าง ๆ แก่ฟาโรห์เพราะฟาโรห์ตั้งใจจะอภิเษกสมรสกับซาราย เมื่อฟาโรห์ทรงทราบความจริงว่าซารายเป็นภรรยาของอับราม จึงทรงปล่อยตัวซารายและมีรับสั่งให้อับรามพาภรรยาและเก็บข้าวของกลับไปคานาอัน 
ในบทท้าย ๆ ของหนังสือปฐมกาล (ปฐมกาล 37-50) เล่าเรื่องที่โยเซฟบุตรชายของยาโคบถูกเหล่าพี่ชายของตัวเองขายให้ไปเป็นทาสในอียิปต์ แต่ภายหลังโยเซฟได้รับการเลื่อนตำแหน่งจากฟาโรห์ (ที่ไม่ปรากฏพระนาม) ให้เป็นผู้ดูแลราชสำนักแห่งอียิปต์ และภายหลังได้รับอนุญาตให้พาบิดา เหล่าพี่ชาย และครอบครัวมาอาศัยที่ดินแดนโกเชน (ทางตะวันออกของดินดอนสามเหลี่ยมปากแม่น้ำไนล์ อยู่บริเวณนคร Faqus ในปัจจุบัน) ในอียิปต์ นักเขียน Ahmed Osman ให้ความเห็นว่าฟาโรห์พระองค์นี้คือฟาโรห์ทุตโมสที่ 4 และโยเซฟคือบุคคลชาวอียิปต์ที่ชื่อ Yuya นักวิชาการคนอื่น ๆ ส่วนใหญ่ปฏิเสธคำกล่าวอ้างของ Osman
ในหนังสืออพยพ.
ในหนังสืออพยพ ชาวอิสราเอลที่เป็นผู้สืบเชื้อสายของบุตรชายยาโคบที่อาศัยในดินแดนโกเชนอยู่ภายใต้การปกครองของฟาโรห์พระองค์ใหม่ผู้ทรงกดขี่ชาวฮีบรู พระองค์บังคับให้ชาวฮีบรูให้ทำงานอย่างหนักเป็นเวลานาน รวมไปถึงการสร้างเมืองปิธมและราเมเสส การทำปูนสอและอิฐ พระองค์ยังมีรับสั่งให้สังหารเด็กชายชาวฮีบรูที่เกิดใหม่เพื่อลดจำนวนชาวฮีบรู เนื่องจากพระองค์ทรงกังวลเกี่ยวกับจำนวนประชากรชาวฮีบรูที่เพิ่มมากขึ้น (ชิฟราห์และปูอาห์พยายามจะยับยั้งเรื่องนี้ในช่วงสั้น ๆ แต่ไม่เป็นผล) โมเสสชาวเผ่าเลวีได้รับการช่วยชีวิตโดยแม่ของโมเสสที่สั่งให้มิเรียมพี่สาวของโมเสสคอยจับตาดูโมเสสหลังจากที่ทารกโมเสสถูกวางลงในตะกร้าต้นกกในแม่น้ำไนล์ พระราชธิดาของฟาโรห์พบโมเสสในตะกร้าจึงทรงรับเลี้ยงโมเสสเป็นโอรสบุญธรรม มิเรียมทูลถามพระราชธิดาของฟาโรห์ว่าจะให้หาหญิงชาวอิสราเอลมาช่วยเป็นแม่นมดูแลเด็กหรือไม่ จากนั้นจึงพามารดาของโมเสสเองมาเข้าเฝ้า มารดาของโมเสสจึงได้เลี้ยงดูโมเสสภายใต้การคุ้มครองของราชวงศ์ ภายหลังโมเสสกลับไปอยู่กับพระราชธิดาของฟาโรห์และเติบโตในฐานะสมาชิกของราชวงศ์
โนแมด

โนแมด (ย่อมาจาก Need Our Microphone And Dances) เป็นบอยกรุ๊ปเกาหลีใต้ที่กำลังจะเปิดตัวภายใต้โนแมดเอนเตอร์เทนเมนต์ ประกอบด้วยสมาชิก 5 คน ได้แก่ โดอึย, ซังฮา, ว็ฮน, ริเวอร์, และ จุนโฮ พวกเขาเผยแพร่วิดีโอการแสดงก่อนวางจำหน่ายของอีพีแรก "B-Side" ชื่อเพลง "Lights On" ในวันที่ 27 ธันวาคม ค.ศ. 2023 กลุ่มมีกำหนดเปิดตัวในเดือนกุมภาพันธ์ ค.ศ. 2024
วิบ

วิบ  เป็นบอยกรุ๊ปเกาหลีใต้ภายใต้การดูแลของซีเจเอสเอนเตอร์เทนเมนต์ กลุ่มประกอบด้วยสมาชิก 8 คน ได้แก่ เจย์เดอร์, ฮาซึง, จินบอม, ยูกอน, ลีจอง, แจฮา, อินฮง และวอนจุน พวกเขาเปิดตัวเมื่อวันที่ 8 พฤศจิกายน พ.ศ. 2566 ด้วยซิงเกิลอัลบั้มชื่อ "Cut-Out"
อารายิก ฮารุตยุนยัน

อารายิก วลาดีมีร์ ฮารุตยุนยัน (เกิดวันที่ 14 ธันวาคม ค.ศ. 1973) เป็นนักการเมืองชาวอาร์มีเนียที่ดำรงตำแหน่งประธานาธิบดีสาธารณรัฐนากอร์โน-คาราบัคที่เป็นเอกราชโดยพฤตินัยคนที่ 4 ในเดือนพฤษภาคม ค.ศ. 2020 ถึงกันยายน ค.ศ. 2023 เขาเคยดำรงตำแหน่งนายกรัฐมนตรีคนที่ 6 ภายใต้การนำของประธานาธิบดี บาโก ซาฮักยัน และนายกรัฐมนตรีคนสุดท้ายใน ค.ศ. 2007 จนกระทั่งยุบเลิกตำแหน่งใน ค.ศ. 2017 และดำรงตำแหน่งรัฐมนตรีแห่งรัฐอาร์ทซัคคนที่ 1 ใน ค.ศ. 2017 จนกระทั่งลาออกใน ค.ศ. 2018 ฮารุตยุนยันนำอาร์ทซัคผ่านสงครามนากอร์โน-คาราบัค ค.ศ. 2020 ต่ออาเซอร์ไบจาน ซึ่งทำให้สาธารณรัฐสูญเสียดินแดนที่เคยควบคุม เขาลาออกท่ามกลางการปิดล้อมนากอร์โน-คาราบัคของอาเซอร์ไบจานในวันที่ 1 กันยายน ค.ศ. 2023
ณ วันที่ 3 ตุลาคม ค.ศ. 2023 ตัวเขากับArkadi Ghukasyan และบาโก ซาฮักยัน อดีตประธานาธิบดีทั้งสองคน กับอดีตประธานรัฐสภา ดาวิต อิชคันยัน ถูกคุมตัวโดยบริการรักษาความปลอดภัยของรัฐแห่งอาเซอร์ไบจานและนำพาตัวไปที่บากู
แพลตฟอร์มคอมพิวเตอร์

แพลตฟอร์มคอมพิวเตอร์  เป็นสภาพแวดล้อมซึ่งซอฟต์แวร์ต้องอาศัยหรือต้องใช้และเป็นพื้นฐานเพื่อให้ซอฟต์แวร์นั้นสามารถทำงานได้ อาจเป็นฮาร์ดแวร์หรือระบบปฏิบัติการ หรือทั้งสองอย่างก็ได้ และในบางครั้งยังอาจรวมถึงเว็บเบราว์เซอร์และเอพีไออีกด้วย แพลตฟอร์มคอมพิวเตอร์แต่ละแพลตฟอร์มมีระดับการกำหนดสาระสำคัญ (abstraction level) ในด้านต่าง ๆ แตกต่างกัน เช่น สถาปัตยกรรมคอมพิวเตอร์ เป็นต้น
แพลตฟอร์มอาจถูกมองว่าเป็นเงื่อนไขบังคับอย่างหนึ่งในกระบวนการพัฒนาซอฟต์แวร์ เนื่องจากแต่ละแพลตฟอร์มมีฟังก์ชันและข้อจำกัดแตกต่างกัน ซึ่งถือว่าเป็นข้อเสียอย่างหนึ่ง แต่ก็มีข้อดีต่อกระบวนการพัฒนาอยู่เช่นกันเนื่องจากมีฟังก์ชันระดับต่ำ (low-level functionality) ซึ่งเป็นฟังก์ชันพื้นฐานรองรับและสามารถนำไปใช้งานได้ทันที ตัวอย่างเช่น ระบบปฏิบัติการอาจเป็นแพลตฟอร์มที่มีการกำหนดสาระสำคัญในด้านฮาร์ดแวร์แตกต่างกัน แต่ก็มีคำสั่งพื้นฐานสำหรับการบันทึกไฟล์หรือการเข้าถึงเครือข่ายพร้อมให้ใช้งาน
ต่อตระกูล จันทิมา

ต่อตระกูล จันทิมา มีชื่อเล่นว่า ป้อม เป็นนักแสดงชายชาวไทย ปัจจุบันเป็นนักแสดงอิสระ รับบทสมทบเป็นส่วนใหญ่
เข้าสู่วงการ.
ต่อตระกูลมีผลงานในวงการชิ้นแรกคือละครโทรทัศน์เรื่องนางอาย เมื่อปี 2538 ทางช่อง 3 โดยแสดงเป็น หลิว ตามมาด้วยบท เหน่ง สไตลิสต์ประจำนิตยสารในละครโทรทัศน์เรื่องรักคุณเข้าแล้วอย่างกระทันหัน ทางช่อง 7 เมื่อปี 2543 จากนั้นจึงได้สมัครเป็นนักเรียนการแสดงของบางกอกการละคอนของทาง ช่อง 3 ต่อมาในปี 2545 เขาได้ร่วมแสดงในละครพีเรียดเรื่องนิราศสองภพ
ในปี 2546 ต่อตระกูลได้แสดงละครพีเรียดอิงประวัติศาสตร์เรื่องสายโลหิต แสดงเป็น พันสิงห์ คนสนิทของขุนไกร ตามมาด้วยบท หม่อมเจ้าวงศธร สาธร หรือ ท่านชายตั้ว แห่งวังสาธร ในละครเรื่องแต่ปางก่อน เมื่อปี 2548 จากนั้นในปี 2553 เขาได้ร่วมแสดงในละครเวทีเรื่องหงส์เหนือมังกรของซีเนริโอ โดยแสดงเป็น สมชัย จงเจริญเกียรติ หรือเฮียไฮ้ จากนั้นจึงมีผลงานเรื่อยมาจนถึงปัจจุบัน
วัดแก่งกระจาน

วัดแก่งกระจาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแก่งกระจาน อำเภอแก่งกระจาน จังหวัดเพชรบุรี ที่ดินตั้งวัดมีเนื้อที่ 22 ไร่ 2 งาน 79 ตารางวา
วัดแก่งกระจานตั้งเมื่อวันที่ 13 มิถุนายน พ.ศ. 2529 เริ่มแรกตั้งเป็นที่พักสงฆ์และได้อาราธณาพระสงฆ์จากวัดท่าคอยมาอยู่จำพรรษา คือ พระครูสังฆรักษ์วิเชียรธมฺมรกฺขฺโต ต่อมาท่านได้มรณภาพ พระกิ่งสารสมฺปนฺโน เป็นผู้ดูแล ท่านได้ลาสิกขา พระวินัย ปิยธโร เป็นผู้ดูแล จนเมื่อ พ.ศ. 2529 ได้รับอนุญาตตั้งวัดชื่อว่า "วัดแก่งกระจาน" ได้รับพระราชทานวิสุงคามสีมา เมื่อวันที่ 12 กันยายน พ.ศ. 2529 เขตวิสุงคามสีมา กว้าง 15.80 เมตร ยาว 39.30 เมตร ด้านการศึกษามีโรงเรียนพระปริยัติธรรมแผนกธรรมเปิดสอนเมื่อ พ.ศ. 2529 โรงเรียนพระปริยัติธรรมแผนกสามัญ เปิดสอนเมื่อ พ.ศ. 2536
อาคารเสนาสนะประกอบด้วย อุโบสถ กว้าง 8.50 เมตร ยาว 21 เมตร สร้างเมื่อ พ.ศ. 2526 เป็นอาคารคอนกรีตเสริมเหล็ก ศาลาการเปรียญ กว้าง 7 เมตร ยาว 34 เมตร สร้างเมื่อ พ.ศ. 2543 เป็นอาคารไม้ กุฏิสงฆ์ จำนวน 6 หลัง เป็นอาคารไม้ 1 หลัง ครึ่งตึกครึ่งไม้ 4 หลัง หอสวดมนต์ กว้าง 15.20 เมตร ยาว 21.50 เมตร สร้างเมื่อ พ.ศ. 2520 เป็นอาคารไม้ ศาลาอเนกประสงค์ กว้าง 7 เมตร ยาว 34 เมตร เป็นอาคารไม้ สร้างเมื่อ พ.ศ. 2520 และศาลาบำเพ็ญกุศล จำนวน 1 หลังสร้างด้วยไม้
จอมคนมากเล่ห์

จอมคนมากเล่ห์  เป็นซีรีส์อเมริกันแนวดราม่าอาชญากรรมสร้างโดยเดวิด ชอร์ และไบรอัน แครนสตัน ซีรีส์นี้บอกเล่าเรื่องราวของมาริอุส โยซิโปวิช (โจวานนี รีบีซี) นักโทษที่ถูกปล่อยตัวซึ่งใช้ตัวตนของพีท เมอร์ฟี เพื่อนร่วมห้องขังเพื่อหลบหนีจากอดีตอันเลวร้าย ซีรีส์เรื่องนี้ยังมีนักแสดงสมทบมากมายอาทิ มาริน ไอร์แลนด์, เชน แมคเร, ไลบ์ บาเรอร์, ไมเคิล เดรเยอร์, ปีเตอร์ เกเรตี และ มาร์โก มาร์ตินเดล เริ่มออกอากาศตอนแรกเมื่อวันที่ 7 สิงหาคม 2015 และได้รับคำสั่งให้สร้างเป็นซีรีส์เต็มรูปแบบในเดือนกันยายนปีเดียวกัน ชอร์ออกจากตำแหน่งผู้อำนวยการสร้างเมื่อต้นปี 2016 และถูกแทนที่โดยเกรแฮม โยสต์ ซึ่งรับหน้าที่เป็นผู้อำนวยการสร้างใน 9 ตอนที่เหลือ ซีซันแรกออกอากาศครบทั้งซีซันในวันที่ 13 มกราคม 2017 บนแอมะซอนไพรม์วิดีโอเท่านั้น เมื่อวันที่ 19 มกราคม 2017 แอมะซอนได้ประกาศต่ออายุ "จอมคนมากเล่ห์" สำหรับซีซันที่ 2 ซึ่งออกอากาศในวันที่ 9 มีนาคม 2018 เมื่อวันที่ 28 กรกฎาคม 2018 ทางแอมะซอนได้ประกาศต่ออายุสำหรับซีซันที่ 3 ซึ่งออกอากาศเมื่อวันที่ 10 พฤษภาคม 2019 เมื่อวันที่ 4 มิถุนายน 2019 แอมะซอนยกเลิกซีรีส์นี้หลังจากออกอากาศไป 3 ฤดูกาล
วัดเจดีย์สามองค์ (จังหวัดกาญจนบุรี)

วัดเจดีย์สามองค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองลู อำเภอสังขละบุรี จังหวัดกาญจนบุรี วัดอยู่บริเวณชายแดนพม่า–ไทย ซึ่งบริเวณนั้นมีด่านเจดีย์สามองค์และพระเจดีย์สามองค์ตั้งอยู่บริเวณหน้าวัด ที่ดินตั้งวัดมีเนื้อที่ 18 ไร่ 1 งาน 80 ตารางวา
วัดเจดีย์สามองค์ตั้งเมื่อ พ.ศ. 2484 แต่เดิมเป็นวัดเล็ก ๆ สันนิษฐานว่าตั้งอยู่ในหมู่บ้านของชาวมอญ เพราะเมื่อ พ.ศ. 2498 หลวงพ่ออุตตมะและกลุ่มทหารได้ชักชวนชาวมอญช่วยกันรบกับทหารพม่าบริเวณใกล้พระเจดีย์สามองค์ซึ่งอยู่ห่างจากวัดประมาณ 1 กิโลเมตร ต่อมา พ.ศ. 2527 หลวงพ่ออุตตมะจึงได้บูรณะวัดเป็นการถาวร เป็นศูนย์รวมทางศาสนาแก่ชาวไทยเชื้อสายมอญตลอดมา วัดได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2545 ด้านการศึกษามีศูนย์อบรมเด็กก่อนเกณฑ์ภายในวัด เปิดสอนเมื่อ พ.ศ. 2527
อาคารเสนาสนะประกอบด้วยอุโบสถคอนกรีตเสริมเหล็ก กุฏิสงฆ์ 1 หลัง วิหารครึ่งตึกครึ่งไม้ ศาลาอเนกประสงค์ครึ่งตึกครึ่งไม้ สร้างเมื่อ พ.ศ. 2527 ชาวมอญที่อยู่ชายแดนด่านเจดีย์สามองค์ทั้งฝั่งไทยและฝั่งมอญ ได้ร่วมบริจาคทุนทรัพย์จ้างช่างปั้นรูปเหมือนหลวงปู่จ้อน (พระครูสาครกิจโกศล (จ้อน วรุโณ)) ประดิษฐานไว้ ณ ศาลา
ซาบิต ซาเมดอฟ

ซาบิต ซาเมดอฟ (21 กรกฎาคม ค.ศ. 1984 –) เป็นคิกบอกเซอร์และนักมวยไทยชาวอาเซอร์ไบจาน ซึ่งซาเมดอฟได้คว้าแชมป์หลายรายการ โดยเฉพาะอย่างยิ่งการแข่งชิงแชมป์ทัวร์นาเมนต์เค-วัน เวิลด์กรังด์ปรีซ์ 2009 อินวุช นอกจากนี้ เขายังเป็นผู้เข้าแข่งในรายการเค-วัน เวิลด์กรังด์ปรีซ์ 2012 รอบ 8 คนสุดท้าย และเป็นอดีตผู้ท้าชิงอิตส์โชว์ไทม์ 95แมกซ์เวิลด์แชมเปียนชิป
นอกจากนี้ ณ เดือนกรกฎาคม ค.ศ. 2021 เขาอยู่ในอันดับที่ 5 ของโลกโดยการจัดอันดับของคอมแบตเพรส
ชีวิตในวัยเด็ก.
ซาบิต ซาเมดอฟ เกิดที่ประเทศจอร์เจียในครอบครัวชาวอาเซอร์ไบจาน และย้ายไปมินสค์เมื่ออายุ 10 ขวบ เขาเริ่มฝึกศิลปะการต่อสู้เมื่ออายุ 9 ขวบ โดยในตอนแรกเขาเรียนคาราเต้เป็นเวลา 6 เดือนกับอาซิซ ดูร์ซูนอฟ จากนั้นจึงเปลี่ยนมาเรียนมวยไทย กระทั่งใน ค.ศ. 1998 เขาได้เข้าเป็นสมาชิกที่ชินุกยิม ซึ่งเป็นโรงยิมที่มีชื่อเสียงในมินสค์ โดยฝึกร่วมกับอะเลกเซย์ อิกนาชอฟ และเซียร์เกย์ กูร์ ภายใต้การจัดการของดมีตรี ปิโอเชสกี ผู้ฝึกสอนของเขา
วัดเสาร้อยต้น

วัดเสาร้อยต้น (Tai Ta Ya monastery) เป็นวัดที่ตั้งอยู่ในเมืองพะย่าโต้นซู ในจังหวัดก่อกะเระ รัฐกะเหรี่ยง ประเทศพม่า อยู่ห่างราว 5 กิโลเมตร จากชายแดนพม่า–ไทยบริเวณด่านเจดีย์สามองค์ มีพื้นที่ของวัดประมาณ 500 กว่าไร่
วัดเสาร้อยต้นเป็นวัดที่หลวงพ่ออุตตมะสร้างไว้ เมื่อ พ.ศ. 2535 รวมถึงท่านเคยจำพรรษาที่นี่ ชื่อเรียกของวัดมาจากการที่ศาลาหลังใหญ่ของวัดซึ่งมีเสาที่มีความสูง 3 ชั้น ใช้เสาไม้แดงขนาดใหญ่จำนวน 105 ต้น บริเวณชั้น 2 มีพระประธานเป็นพระพุทธรูปหินอ่อนศิลปะพม่า หลังคาของศาลาหลังนี้มีหน้าจั่วแกะสลักเป็นรูปหงส์สีทองซึ่งเป็นสัญลักษณ์ของชาวมอญ บริเวณลานวัดมีรูปปูนปั้นของพระพุทธเจ้าประทับยืนบนดอกบัว ในมือถือบาตรและมีพระอรหันต์ถือบาตรเดินเรียงแถวยาวรวม 128 องค์ 
เจ้าอาวาสรูปปัจจุบันก็เป็นหลานของหลวงพ่ออุตตมะ หลวงพ่ออุตตมะได้แต่งตั้งให้เป็นเจ้าอาวาสรูปแรกของวัดเสาร้อยต้น ก่อนที่ท่านจะมรณภาพ
ระบบหลายภารกิจ

ในการคอมพิวเตอร์ มัลติทาสกิง  หรือศัพท์บัญญัติว่า ระบบหลายภารกิจ คือระบบที่รองรับการทำภารกิจหรือกระบวนการหลายอย่างได้พร้อมกัน โดยภารกิจที่เรียกขึ้นมาใหม่อาจไปขัดจังหวะภารกิจอื่น ๆ ที่กำลังทำอยู่โดยไม่รอจนเสร็จสิ้น ส่งผลให้คอมพิวเตอร์ทำภารกิจต่าง ๆ แทรกสลับกันได้โดยใช้ทรัพยากรร่วมกัน เช่น หน่วยประมวลผลกลาง และหน่วยความจำหลัก
การทำงานของระบบมัลติทาสกิงจะเริ่มจากการขัดจังหวะโปรแกรมที่กำลังทำงานอยู่ จากนั้นก็จะบันทึกสถานะต่าง ๆ ของโปรแกรม และทำการเรียกสถานะของอีกโปรแกรมหนึ่งขึ้นมา แล้วจึงสลับการควบคุมไปยังโปรแกรมนั้น ซึ่งการสลับนี้อาจเกิดขึ้นได้ภายในช่วงเวลาที่ตายตัว หรือในบางโปรแกรมอาจมีการเขียนโค้ดให้ทำการส่งสัญญาณไปยังซอฟต์แวร์กำกับดูแล (supervisory software) เมื่อสามารถถูกขัดจังหวะได้
ระบบมัลติทาสกิงไม่จำเป็นต้องให้มีภารกิจหลายอย่างเข้ามาประมวลผลแบบขนานไปพร้อมกัน แต่เป็นการช่วยให้ภารกิจหนึ่งอย่างทำงานได้คืบหน้าในระยะเวลาที่ตายตัว นอกจากนี้ยังช่วยให้สามารถทำภารกิจหลายอย่างได้เป็นจำนวนมากกว่าจำนวนของหน่วยประมวลผลกลางที่มีอยู่ในคอมพิวเตอร์ที่ใช้มัลติโพรเซสเซอร์ ทำให้สามารถใช้ฮาร์ดแวร์ได้อย่างมีประสิทธิภาพยิ่งขึ้น
ออนฟิม

ออนฟิม (Onfim) หรือ อันเธมีอุสแห่งนอฟโกรอด  เป็นเด็กชายที่อาศัยอยู่ในนอฟโกรอด (ปัจจุบันคือเวลีคีนอฟโกรอด ประเทศรัสเซีย) ระหว่างศตวรรษที่ 13 ช่วงปี 1220 หรือ 1260 บันทึกและแบบฝึกหัดการบ้านของเขาซึ่งขีดเขียนลงบนเปลือกไม้เบิร์ชอ่อน ถูกรักษาไว้อย่างดีในดินเหนียวของนอฟโกรอด ออนฟิมซึ่งในเวลานั้นน่าจะอายุหกหรือเจ็ดขวบ เขียนโดยด้วยภาษาสลาวิกตะวันออกสำเนียงนอฟโกรอดเก่า นอกจากอักษรและพยางค์ต่าง ๆ แล้ว เขายังวาดรูป "ฉากการสู้รบระหว่างตัวเขาเองกับคุณครูของเขา"
ผลงานของออนฟิม.
ในปัจจุบันมีการค้นพบวัตถุเปลือกไม้เบิร์ชที่เป็นของอันฟิมรวมสิบเจ็ดชิ้น ในจำนวนนี้สิบสองชิ้นมีภาพวาดประกอบ อีกห้าชิ้นมีแต่ตัวอักษร หนึ่งในภาพวาดของเขาแสดงรูปอัศวินบนม้า ข้างกันเป็นชื่อของอันฟิมเขียนอยู่ กำลังใช้หอกทิ่มแทงใครสักคนบนพื้น นักวิชาการตั้งข้อสังเกตว่านี่อาจเป็นภาพจินตนาการตัวออนฟิมเองเป็นอัศวิน งานเขียนต่าง ๆ ของเขาเป็นแบบฝึกหัดเพื่อการเรียนอย่างเห็นได้ชัด เขาฝึกฝนโดยการเขียนตัวอักษร, พยางค์ และคำจากพระธรรมเพลงสดุดี ที่ตัวเขาเองน่าจะคุ้นเคย ตัวอย่างวลีที่ปรากฏในงานเขียนของเขา เช่น "ท่าน [หมายถึงพระผู้เป็นเจ้า] โปรดช่วยข้ารับใช้ของท่าน [คือ]ออนฟิม" และบางส่วนจาก พระธรรมเพลงสดุดี 6:2 กับ 27:3 งานเขียนส่วนมากของออนฟิมประกอบด้วยเนื้อความที่อ้างมาจากเล่มเพลงสดุดี ภาพวาดประกอบของออนฟิมมีทั้งภาพอัศวิน ม้า ธนู และศัตรูถูกสังหาร ภาพหนึ่งซึ่งเป็น "ภาพวาดบุคคลของตัวเขาเอง แปลงกายเป็นสัตว์มหัศจรรย์" ปรากฏบนวัตถุหมายเลข 199 ซึ่งมีรูปของสัตว์ประหลาดคอยาว หูแหลม และหางม้วนกลม ในปากมีธนูปลายขนนกหรือไม่ก็กำลังพ่นไฟออกจากปาก อักษรประกอบเขียนบอกว่า "เราเป็นสัตว์ประหลาดป่าเถื่อน" และมีกล่องข้อความว่า "สวัสดี จากออนฟิม ถึงดานีโล (Danilo)" โดยดานีโลน่าจะเป็นเพื่อนหรือเพื่อนร่วมชั้นของออนฟิม จำนวนนิ้วมือบนรูปคนที่ออนฟิมวาดมีตั้งแต่สามถึงแปด เป็นไปได้ว่าออนฟิมยังไม่ได้เรียนการนับเลข
แถวอักษรห้าตัวบนทั้งสองฝั่งของวัตถุหมายเลข 199 เป็นแบบฝึกเขียนตัวอักษร ส่วนบนวัตถุหมายเลข 205 ออนฟิมเขียนอักษรซีริลลิก และเติม "On[f]" (ออน[ฟ]) ซึ่งแทนชื่อของเขา ใส่ไว้ตรงกลาง ส่วนข้างใต้นั้นนักวิจัยบางส่วนเชื่อว่าเป็นรูปเรือกับไม้พาย วัตถุหมายเลข 206 ประกอบด้วยแบบฝึกเขียนตัวอักษรกับ "'ภาพวาดบุคคล' ของออนฟิมน้อยและมิตรสหายของเขา"
อำเภอโฮซุ

อำเภอโฮซุ  เป็นอำเภอที่ตั้งอยู่ในจังหวัดอิชิกาวะ ประเทศญี่ปุ่น มีขนาดพื้นที่ 456.69 ตารางกิโลเมตร
เทศบาล.
อำเภอนี้ประกอบด้วย 2 เทศบาลเมือง ได้แก่
ประวัติ.
เมื่อวันที่ 1 มีนาคม ค.ศ. 2005 หมู่บ้านยานางิดะ  และเมืองโนโตะ  ซึ่งเดิมทั้งสองอยู่ในอำเภอฟูเงชิ  ได้ควบรวมกับเมืองอูจิอูระ  ซึ่งอยู่ในอำเภอซูซุ  เพื่อจัดตั้งเทศบาลขึ้นใหม่ชื่อเมืองโนโตะ 
การควบรวมเทศบาลครั้งนี้มีผลทำให้อำเภอซูซุและอำเภอฟูเงชิรวมเข้าด้วยกันเป็นอำเภอโฮซุ และในเวลาเดียวกันก็ทำให้เมืองอานามิซุ  และเมืองมนเซ็ง  ซึ่งเดิมทั้งสองอยู่ในอำเภอฟูเงชิ มาอยู่ในอำเภอโฮซุด้วยเช่นเดียวกัน
อำเภอที่จัดตั้งขึ้นใหม่นี้ใช้คันจิจากชื่อของอำเภอเดิมทั้งสองอย่างละหนึ่งตัว โดยตัวคันจิตัวแรกมาจากฟูเงชิ  และตัวที่สองมาจากซูซุ 
ก่อนที่จะมีการจัดตั้งอำเภอโฮซุ มีการเรียกพื้นที่ของทั้งสองอำเภอด้วยคำว่า "โฮซุ" อยู่ก่อนแล้ว โดยเฉพาะกิจกรรมที่จัดขึ้นร่วมกันของทั้งสองอำเภอ เช่น งานแข่งขันกีฬาร่วมอำเภอฟูเงชิ-ซูซู  ซึ่งเป็นรอบคัดเลือกก่อนเข้าสู่การแข่งขันกีฬาประจำจังหวัดอิชิกาวะ ได้ถูกเรียกกันโดยทั่วไปว่า "กีฬาอำเภอโฮซุ"
หน่วยยุทธวิธีตำรวจ (ฮ่องกง)

หน่วยยุทธวิธีตำรวจ (#เปลี่ยนทาง , #เปลี่ยนทาง) เป็นหน่วยหนึ่งในกองกำลังตำรวจฮ่องกงซึ่งจัดกำลังพลสำรองไว้สำหรับปฏิบัติการในกรณีฉุกเฉินในระดับใหญ่ได้ทันที หน่วยระดับกองร้อยนี้จะมีประจำการอยู่ในทุกภูมิภาคและมีความพร้อมสำหรับการรักษาความมั่นคงภายใน, ควบคุมฝูงชน, ปฏิบัติการต่อต้านอาชญากรรม, ตอบสนองต่อภัยพิบัติ และปราบจลาจลทั่วทั้งฮ่องกง หน่วยยุทธวิธีตำรวจมักจะถูกเรียกว่า "บลูเบอเรต์" (Blue Beret) ซึ่งหมายถึงหมวกเบอเรต์สีน้ำเงินที่เป็นส่วนหนึ่งของเครื่องแบบหน่วย
นอกจากนี้ หน่วยยุทธวิธีตำรวจยังเป็นองค์กรแม่ของหน่วยปฏิบัติหน้าที่พิเศษ (Special Duties Unit: SDU) ซึ่งเชี่ยวชาญด้านการต่อต้านการก่อการร้ายและช่วยเหลือตัวประกัน และหน่วยเผชิญเหตุทางยุทธวิธีพิเศษ (Special Tactical Contingent: STC) ซึ่งมีความเชี่ยวชาญด้านการปราบจลาจล (riot control) โดยดึงสมาชิกจากหน่วยอื่น ๆ รวมไปถึงกองบัญชาการหน่วยตำรวจยุทธวิธีและหน่วยปฏิบัติหน้าที่พิเศษมาสำหรับประกอบกำลังเฉพาะกิจชั่วคราว
ฐานและค่ายฝึกของหน่วยยุทธวิธีตำรวจตั้งอยู่ในเมืองฟานหลิง
ประวัติ.
หน่วยยุทธวิธีตำรวจ ก่อตั้งขึ้นในปี พ.ศ. 2501 หรือเป็นที่รู้จักกันในชื่อหน่วยเผชิญเหตุทางยุทธวิธีตำรวจ (Police Tactical Contingent: PTC) ชื่อของหน่วยเผชิญเหตุทางยุทธวิธีตำรวจถูกเปลี่ยนเป็นหน่วยยุทธวิธีตำรวจในปี พ.ศ. 2511 ในปี พ.ศ. 2512 หน่วยยุทธวิธีตำรวจได้รับอนุญาตให้สวมหมวกเบอเรต์เป็นเครื่องสวมศีรษะมาตรฐาน ซึ่งทำให้หน่วยนี้เป็นที่รู้จักในท้องถิ่นในชื่อว่า "บลูเบอเรต์"
ในปี พ.ศ. 2552 รถลำเลียงพลหุ้มเกราะ Saxon ถูกแทนที่ด้วย รถลำเลียงพลหุ้มเกราะ เมอร์เซเดส-เบนซ์ ยูนิม็อก U500
ในเดือนพฤษภาคม พ.ศ. 2565 หน่วยยุทธวิธีตำรวจได้ซื้อรถลำเลียงพลหุ้มเกราะ Sabertooth จำนวน 6 คันจาก Sabertooth ภายใต้งบประมาณของรัฐบาลเขตบริหารพิเศษฮ่องกงประจำปี พ.ศ. 2563-2564 ซึ่งจัดสรรงบประมาณ 76.65 ล้านดอลลาร์ฮ่องกง (9.76 ล้านดอลลาร์สหรัฐ) ในการจัดซื้อ การประกวดราคาจัดซื้อเสร็จสิ้นในเดือนตุลาคม พ.ศ. 2564 ยานเกราะ Sabertooth มาแทนที่ยูนิม็อกในประจำการเนื่องจากการแบนการส่งออกอุปกรณ์ต่อต้านจลาจลไปยังกองกำลังตำรวจฮ่องกงในปี พ.ศ. 2562 และเนื่องจากการถูกใช้งานบ่อยครั้ง ทำให้อุปกรณ์เกิดการสึกหรอ
ตามรายการในโครงการปรับปรุงอาคารของรัฐบาลที่เผยแพร่ทางออนไลน์โดยกรมบริการสถาปัตยกรรม โรงยิม ห้องน้ำ และห้องเก็บของของกองบัญชาการหน่วยยุทธวิธีตำรวจที่บล็อกเอ็ม ได้รับการเสนอในงบประมาณมูลค่า 5-10 ล้านดอลลาร์ฮ่องกง
หน้าที่.
หน่วยยุทธวิธีตำรวจมีหน้าที่รับผิดชอบในการฝึกเจ้าหน้าที่ในกองกำลังตำรวจฮ่องกงที่ประจำการอยู่ในหน่วยฉุกเฉิน
การจัดหน่วย.
หน่วยยุทธวิธีตำรวจประกอบไปด้วย 11 กองร้อย มีเจ้าหน้าที่ทั้งหมดประมาณ 2,000 คน แต่ละกองร้อย (ภายใต้การบังคับการของผู้กำกับการ) ประกอบไปด้วย 4 หมวด ซึ่งแต่ละหมวดนำโดยสารวัตร หรือ สารวัตรใหญ่ หมวดหนึ่งประกอบไปด้วยเจ้าหน้าที่ 32 นาย โดยมีจ่าสถานี 1 นาย (ตำรวจชั้นประทวนอาวุโส) และจ่า 8 นาย
ในหน่วยประกอบไปด้วย กองบังคับการฝึกอบรม, กองบังคับการสนับสนุน, กองบังคับการวิจัยและพัฒนา, หน่วยฉุกเฉิน, หน่วยเผชิญเหตุทางยุทธวิธีพิเศษ และหน่วยปฏิบัติหน้าที่พิเศษ
ปลาเนโตรามา

ปลาเนโตรามา  เป็นการ์ตูนทีวีแอนิเมชันของประเทศบราซิล สร้างโดย ฟาบิโอ วียนน่า ออกอากาศทางช่องทีวี คัลทูร่า และทีวี รา ทิม บูม เมื่อวันที่ 29 ตุลาคม พ.ศ. 2560 ถึงวันที่ 21 มกราคม พ.ศ. 2561
ขนมฝักบัว

จู้จุน หรือ ขนมฝักบัว (มลายู: ตือปงจูโจ) เป็นขนมพื้นถิ่นภาคใต้ ลักษณะแบน กลม คล้ายไข่ดาว ทำด้วยแป้ง ขอบกรอบเด้งขึ้นมา โดยที่ตรงกลางนูนและนุ่ม รสหวาน ภายในขนมเป็นใยเหมือนสายบัว
ความเป็นมา.
จู้จุนเป็นขนมโบราณของภาคใต้ที่มักทำกินในพิธีมงคล เช่น งานแต่งงาน เป็นต้น เนื่องจากมีความหมายถึงโชคลาภและความเจริญรุ่งเรือง
จู้จุนแม้เป็นขนมทางภาคใต้ แต่สามารถรับประทานได้ทั่วไป เนื่องจากกระบวนการทำไม่ยุ่งยาก ทางภาคกลางเรียกว่า ขนมฝักบัว ชาวเขมรสุรินทร์เรียก "ขนมโช้ก"
มรดกอาถรรพ์

มรดกอาถรรพ์ (เกาหลี: ; แปล Family Burial Ground) เป็นละครสตรีมมิงเกาหลีใต้เขียนบทโดย ยอน ซัง-โฮ, 
มิน ฮง-นัม และ ฮวัง อึน-ย็อง กำกับโดย มิน ฮง-นัม และ นำแสดงโดย คิม ฮยอน-จู,พัก ฮี-ซุน,พัก บยอง-อึน และ รยู คยอง-ซู สร้างจากเว็บโนเวลชื่อเดียวกัน ซึ่งมีการตีพิมพ์เป็นเว็บตูนด้วย 
ออกอากาศตอนแรกทางเน็ตฟลิกซ์เมื่อวันที่ 19 มกราคม 2024 ในบางภูมิภาค
เรื่องย่อ.
หลังจากลุงของเธอเสียชีวิต เธอได้รับมรดกหลุมศพของครอบครัวจากลุงของเธอที่ล่วงลับไปแล้ว ตั้งแต่นั้นมา เธอก็พัวพันกับเหตุการณ์ที่ไม่พึงประสงค์บางอย่าง เธอมีน้องชายต่างมารดาซึ่งทำให้เธอสับสนมากยิ่งขึ้น
ในขณะเดียวกัน นักสืบ สงสัยว่าเหตุการณ์ล่าสุดที่เกิดขึ้นในหมู่บ้านนั้นเกี่ยวข้องกับหลุมศพของครอบครัวของเธอ
เธอได้รับมรดกเป็นหลุมฝังศพของคุณลุงของเธอเองที่เสียชีวิตไปแล้ว หลังจากนั้นเป็นต้นมาเธอก็ได้รับแต่เรื่องดี ๆ เข้ามาในชีวิตอย่างต่อเนื่อง
ตำรวจสายสืบที่สงสัยในมรดกซึ่ง ยุนซอฮา ได้รับมาว่าเชื่อมโยงกับเหตุการณ์ที่เกิดขึ้นในละแวกใกล้เคียง
สารวัตรประจำสถานีตำรวจที่ ชเวซองจุน กำลังทำงานอยู่ เขากับ ชเวซองจุน มีความสัมพันธ์แบบเป็นปฏิปักษ์ต่อกัน เขามักจะใช้ความเป็นหัวหน้ากดขี่ ชเวซองจุน และมักจะรู้สึกอิจฉา ชเวซองจุน อยู่เสมอ
น้องชายไม่แท้ของ ยุนซอฮา ที่มาเพิ่มความสับสนให้กับเรื่องราวทั้งหมด
การผลิต.
ในเดือนธันวาคม พ.ศ. 2566 มีการประกาศว่าผู้กำกับมิน ฮงนัมซึ่งช่วยเหลือยอน ซัง-โฮในภาพยนตร์เรื่อง ฝ่านรกซอมบี้คลั่ง มีกำหนดเปิดตัวผลงานการกำกับของเขา ซึ่งเขียนบทโดยยอนซัง-โฮร่วมกับมิน ฮง-นัม และ ฮวาง อึน-ยัง
ปล่อยตัว.
ซีรีส์นี้เผยแพร่ทาง เน็ตฟลิกซ์ ในวันที่ 19 มกราคม 2024
แผนกต้อนรับ.
ผู้ชม.
ซีรีย์นี้ติดอันดับที่ 4 ในหมวดหมู่ทีวียอดนิยม 10 อันดับแรกของโลก (ที่ไม่ใช่ภาษาอังกฤษ) ของเน็ตฟลิกซ์หลังจากเผยแพร่ได้สามวัน และได้รับการตอบรับอย่างอบอุ่นใน 10 ประเทศที่อยู่ใน 10 อันดับแรก รวมถึงเกาหลีใต้ ฮ่องกง อินโดนีเซีย ฟิลิปปินส์ กาตาร์ และสิงคโปร์
ชาวเดอร์ปลาเบอร์มิวดา

ซุปที่ถือเป็นอาหารประจำชาติของเบอร์มิวดา
ชาวเดอร์ปลาเบอร์มิวดา  เป็นซุปข้นที่ถือเป็นอาหารประจำชาติของเบอร์มิวดา ส่วนผสมพื้นฐานคือปลา มะเขือเทศ และหัวหอม ปรุงรสด้วยรัมดำและซอสเผ็ด เชื่อกันว่าสูตรนี้คิดค้นขึ้นในคริสต์ศตวรรษที่ 17 โดยผู้ตั้งถิ่นฐานชาวอังกฤษในอาณานิคมเบอร์มิวดา
สูตรอาหาร.
ส่วนผสมพื้นฐานของชาวเดอร์ปลาเบอร์มิวดาได้แก่ น้ำสต็อก เนื้อปลา และมะเขือเทศบด (tomato puree) ส่วนผสมอื่น ๆ มักเป็นผัก สมุนไพร และเครื่องเทศ
ส่วนผสมพื้นฐานมีหลากหลายรูปแบบ สูตรหนึ่งใช้หัวหอมสับ ขึ้นฉ่ายฝรั่ง และแคร์รอตหนึ่งถ้วย รวมทั้งขาหมูหั่นเต๋าและซอสวุร์สเตอร์เล็กน้อย อีกชนิดหนึ่งใช้เนื้อปลาเนื้อขาว (เช่น ปลาค็อด ปลาเก๋า ปลาไทล์ (Tilefish) หรือปลากะพง) หัวหอม แคร์รอต ขึ้นฉ่ายฝรั่ง กระเทียมสับ เนยจืด ใบกระวาน ใบไทม์ ออลสไปซ์ ซอสวุร์สเตอร์ เหล้ารัมดำ และซอสพริกเชอร์รีเบอร์มิวดา ปลาประเภทอื่น ๆ สามารถนำมาใช้ได้ เช่น ปลาหินหรือปลากะพงขาว
ชาวเดอร์ปลาเบอร์มิวดามีความใสมากกว่าชาวเดอร์ที่ข้นด้วยนมหรือครีมมาก บางครั้งอาจถูกนำไปเปรียบเทียบกับบูยาแบ็ส (bouillabaisse)
เครื่องปรุงแบบดั้งเดิม.
สูตรดั้งเดิมปรุงรสด้วยเหล้ารัมดำ และ "ซอสพริกเชอร์รี" ซึ่งเป็นซอสเผ็ดที่ทำจากพริกพิเมนโต (pimento) ดองในเหล้าเชอร์รีและเครื่องเทศ ซอสพริกเชอร์รี Outerbridge's Original ผลิตโดยบริษัท Outerbridge Peppers ในท้องถิ่นเป็นหนึ่งในสินค้าส่งออกไม่กี่รายการของเบอร์มิวดา เหล้ารัม Black Seal ที่ผลิตโดยบริษัท Gosling Brothers ซึ่งเป็นธุรกิจของชาวเบอร์มิวดา ถือเป็นส่วนผสมแบบดั้งเดิมที่ใช้ปรุงรสซุป
ประวัติ.
เชื่อกันว่าสูตรนี้คิดค้นขึ้นในคริสต์ศตวรรษที่ 17 โดยชาวอาณานิคมอังกฤษในเบอร์มิวดา ซอสพริกเชอร์รียังเป็นธรรมเนียมของชาวเบอร์มิวดาที่มีมาตั้งแต่สมัยนั้น ซึ่งถูกเรียกว่า "ไวน์พริกไทย" โดยกะลาสีใช้เพื่อปรุงอาหารที่ใกล้เสียให้น่ารับประทานมากขึ้น
สภาการภาพยนตร์เกาหลี

สภาการภาพยนตร์เกาหลี  เป็นองค์กรที่ได้รับการสนับสนุนจากภาครัฐและบริหารจัดการตนเองภายใต้กระทรวงวัฒนธรรมกีฬาและการท่องเที่ยวแห่งสาธารณรัฐเกาหลี
ประวัติ.
สภาการภาพยนตร์เกาหลีก่อตั้งขึ้นเมื่อปี 1973 ในชื่อ Korean Motion Picture Promotion Corporation เปลี่ยนชื่อเป็นคณะกรรมการภาพยนตร์เกาหลีในปี 1999 เพื่อจัดตั้งขึ้นเป็นหน่วยงานกำกับดูแลตนเองที่สามารถกำหนดนโยบายภาพยนตร์ได้โดยไม่ต้องรอการอนุมัติจากกระทรวงวัฒนธรรม และเปลี่ยนชื่ออีกครั้งเป็นสภาการภาพยนตร์เกาหลีในปี 2004
บทบาท.
สภาการภาพยนตร์เกาหลีประกอบด้วยคณะกรรมการ 9 คน ประกอบด้วยประธาน 1 คน และสมาชิกคณะกรรมการ 8 คนที่ได้รับการแต่งตั้งโดยกระทรวงวัฒนธรรม กีฬาและการท่องเที่ยว เพื่อหารือและตัดสินใจเกี่ยวกับนโยบายหลักที่เกี่ยวข้องกับภาพยนตร์เกาหลี
โดยมีเป้าหมายเพื่อส่งเสริมและสนับสนุนภาพยนตร์เกาหลีทั้งในเกาหลีและต่างประเทศ
ตูปะนาซิ

ตูปะนาซิ เป็นขนมท้องถิ่น ที่ชาวมมุสลิมสามจังหวัดชายแดนภาคใต้ นิยมทำรับประทานมาตั้งแต่อดีต มักทำในวันสําคัญอย่างวันฮารีรายอ เป็นต้น ลักษณะเป็นคล้ายข้าวอัด รสจืด ห่อด้วยใบมะพร้าวอ่อนสาน ทรงสี่เหลี่ยมจตุรัส กินคู่กับซามา หรือสมัน
ความเป็นมา.
ตูปะนาซิ มีถิ่นกำเนิดจากประเทศอินโดนีเซีย มีลักษณะเป็นข้าวเจ้าต้มสุกห่อด้วยใบมะพร้าวอ่อนที่สานเป็นทรงสี่เหลี่ยมจตุรัส ทำกินในช่วงเฉลิมฉลองในสัปดาห์ที่สองของเดือนเชาวาล สำหรับในประเทศไทยนิยมทำรับประทานในเทศกาลฮารีรายอ เพื่อใช้เป็นอาหารรับแขก มอบให้ญาติแทนความเคารพ เป็นสัญลักษณ์ของความนับถือและสานสัมพันธ์ไมตรี
ความแตกต่างระหว่าง ตูปะนาซิ กับ ตูปะ.
ตูปะ คือ ข้าวต้มใบกะพ้อ เป็นขนมที่นิยมทำเป็นอาหารสัญลักษณ์ของเทศกาลฮารีรายอ เช่นกัน ทว่าตูปะ ใช้ข้าวเหนียว และปรุงรสในตัว ส่วนตูปะนาซิ เป็นข้าวเจ้าอัด รสจืด กินคู่กับสมัน
อาซาเซล (คัมภีร์ไบเบิล)

ในคัมภีร์ฮีบรู ชื่อ อาซาเซล (,; "ʿAzāʾzēl") บ่งบอกถึงสถานที่รกร้างซึ่งแพะรับบาปได้รับเอาบาปของชาวยิวและถูกปล่อยตัวออกไปในช่วงวันลบมลทิน ในช่วงปลายของยุควิหารที่สอง อาซาเซลถูกมองว่าเป็นชื่อของทูตสวรรค์ที่ถูกขับไล่จากเหตุที่แนะนำมนุษย์ให้รู้จักความรู้ต้องห้ามตามที่ระบุในหนังสือเอโนค 
คัมภีร์ไบเบิล.
โทราห์.
ในคัมภีร์ฮีบรู คำว่า "อาซาเซล" มีการกล่าวถึง 3 ครั้งในหนังสือเลวีนิติ เมื่อกล่าวถึงการนำแพะตัวผู้ 2 ตัวมาถวายเฉพาะพระพักตร์พระยาห์เวห์ โดยมีการเลือกแพะตัวหนึ่งจากการจับฉลากให้ตกเป็นของพระยาห์เวห์ สำหรับเป็นเครื่องบูชาลบล้างบาปแด่พระยาห์เวห์ ส่วนแพะอีกตัวหนึ่งฉลากตก "เพื่ออาซาเซล" จะถูกปล่อยตัวไปในถิ่นทุรกันดาร  "ให้แก่อาซาเซล" แพะตัวนี้ถูกปล่อยออกไปในถิ่นทุรกันดารในฐานะส่วนหนึ่งของพิธีในวันลบมลทิน พิธีกรรมแพะรับบาปสามารถสืบย้อนได้ไปถึงอารยธรรมเอบลาเมื่อศตวรรษที่ 24 ก่อนคริสตกาลซึ่งแพร่กระจายไปทั่วตะวันออกใกล้ในยุคโบราณ
ในคัมภีร์ไบเบิลแปลภาษาอังกฤษฉบับเก่าอย่างฉบับคิงเจมส์ วลีว่า "la-azazel" แปลเป็น "as a scapegoat" (ฉบับพระเจ้าเจมส์ที่แปลเป็นภาษาไทยแปลว่า "เพื่อแพะรับบาป") อย่างไรก็ตามคัมภีร์ไบเบิลแปลภาษาอังกฤษในยุคปัจจุบันส่วนใหญ่มักแสดงคำว่า "อาซาเซล" ในฐานะชื่อเฉพาะ:
<templatestyles src="Template:Blockquote/styles.css" />อาโรนจะถวายโคเป็นเครื่องบูชาลบล้างบาปของตนเอง ทำการลบมลทินตนเองกับครอบครัวของเขา แล้วเขาจะนำแพะสองตัวนั้นไปถวายเฉพาะพระพักตร์พระยาห์เวห์ที่ประตูเต็นท์นัดพบ อาโรนจะจับฉลากแพะสองตัวนั้น ฉลากหนึ่งตกเป็นของพระยาห์เวห์ อีกฉลากหนึ่งเพื่ออาซาเซล แพะตัวที่ฉลากตกเป็นของพระยาห์เวห์นั้น อาโรนจะถวายเป็นเครื่องบูชาลบล้างบาป แต่แพะอีกตัวหนึ่งซึ่งฉลากตกเพื่ออาซาเซลนั้น จะนำถวายเฉพาะพระพักตร์พระยาห์เวห์เป็นสัตว์ที่ยังมีชีวิต เพื่อให้มลทินตกที่มัน แล้วปล่อยมันเข้าไปในถิ่นทุรกันดารให้แก่อาซาเซล
การให้เหตุผลโดยอาศัยเรื่องเล่า

การให้เหตุผลโดยอาศัยเรื่องเล่า  เป็นเหตุผลวิบัติอรูปนัยทางตรรกะ โดยใช้เรื่องเล่าเป็นเหตุผลหรือหลักฐานว่าสิ่งที่อ้างเป็นจริง
และไม่ให้หลักฐานหรือเหตุผลอื่น#เปลี่ยนทาง ๆ
การให้เหตุผลนี้ไม่น่าเชื่อถือเพราะเรื่องเล่าอาจกุขึ้นก็ได้ อาจเล่าผิด#เปลี่ยนทาง ๆ ก็ได้ หรืออาจเป็นค่าผิดปกติทางสถิติซึ่งไม่มีนัยสำคัญเมื่อพิจารณาหลักฐานอื่น#เปลี่ยนทาง ๆ 
เหตุผลวิบัตินี้มักพบร่วมกับการวางนัยทั่วไปเร็วเกินไป (hasty generalisation) คือวางนัยโดยใช้เรื่องเล่าที่ไม่ได้พิสูจน์ความเป็นจริง
ตัวอย่าง.
<templatestyles src="แม่แบบ:คำพูด/style.css" />"ผมไม่มีทางยอมรับการให้เหตุผลโดยเรื่องเล่า (เช่น "ลูกพี่ลูกน้องของผมมีเพื่อนที่ไปหาคนทรง แล้วจึงได้คุยกับสามีที่เสียชีวิตไปแล้ว")
<templatestyles src="แม่แบบ:คำพูด/style.css" />
"พระเป็นเจ้าได้มาเยี่ยมผมวันนี้ในความฝัน และสิ่งที่มาเยี่ยมผมก็จะต้องมี ดังนั้นพระเป็นเจ้าจึงมีจริง"
แม้การให้เหตุผลนี่จะมีรูปแบบที่ถูกต้องทางตรรกะ คือถ้าข้อตั้งเป็นจริง ข้อสรุปก็จะต้องเป็นจริงด้วย 
แต่ก็ยังอาจไม่สมเหตุสมผลทางตรรกะ 
ข้อตั้งซึ่งเป็นเรื่องเล่าล้วน#เปลี่ยนทาง ๆ อาจได้กุขึ้นเพื่อสนับสนุนการให้เหตุผลนี้ หรือว่าพระเป็นเจ้าที่เห็นในความฝันก็เป็นเพียงความฝัน 
ความสมเหตุสมผลของข้อตั้งไม่อาจนิรนัยได้เพราะเป็นเรื่องเล่า 
<templatestyles src="แม่แบบ:คำพูด/style.css" />"ฉันรู้จักคนที่ตายหลังจากได้สูบกัญชา ดังนั้น การสูบกัญชาจึงอันตรายมากและไม่ควรถูกกฎหมาย"
นี่เป็นตัวอย่างการวางนัยทั่วไปเร็วเกินไป บวกกับการให้เหตุผลโดยเรื่องเล่า 
การให้เหตุผลนี้ไม่ดีเพราะ 
เชิงอรรถและอ้างอิง.
<templatestyles src="Reflist/styles.css" />
นานาโอะ (อิชิกาวะ)

นานาโอะ (; โรมาจิ: "Nanao-shi") เป็นนครในจังหวัดอิชิกาวะ ประเทศญี่ปุ่น ใน ค.ศ. 2022 มีประชากร 49,660 คน
ภูมิศาสตร์.
นานาโอะตั้งอยู่บริเวณชายฝั่งตะวันออกเฉียงใต้ของคาบสมุทรโนโตะ ล้อมรอบด้วยทะเลญี่ปุ่นทางทิศตะวันออกและทิศเหนือ และจังหวัดโทยามะทางทิศใต้ บางส่วนของนครอยู่ภายในเขตแดนของสวนสาธารณะกึ่งอุทยานแห่งชาติโนโตะฮันโต (能登半島国定公園) ชื่อ "นานาโอะ" (七尾) แปลตามตัวอักษรว่า "เจ็ดหาง" และเชื่อว่าตั้งชื่อตามสันเขาทั้งเจ็ด (7つの尾根) รอบ ๆ นคร โดยสังเกตได้เมื่อมองจากชิโรยามะ (城山) ซึ่งเป็นที่ตั้งซากปรักหักพังของปราสาทที่เป็นแหล่งประวัติศาสตร์ของเมือง สันเขาเหล่านี้มีชื่อว่า คิคุโอะ (菊尾, "หางดอกเบญจมาศ"), คาเมโอะ (亀尾, "หางเต่า"), มัตสึโอะ (松尾, "หางสน"), โทราโนะ (虎尾, "หางเสือ"), ทาเคโอะ (竹尾 , "หางไม้ไผ่"), อุเมโอะ (梅尾, "หางพลัม") และทัตสึโอะ (龍尾, "หางมังกร")
เอเชียเซเว่น

เอเชียเซเว่น  เป็นวงดนตรีสัญชาติไทย ที่ถูกนิยามได้หลากหลาย ทั้งป็อบ แจ๊ส ไทยร่วมสมัย และเวิลด์มิวสิก มีสมาชิก 8 คน เปิดตัวครั้งแรกในนามแกรนด์ มิวสิกเมื่อปี พ.ศ. 2559 และเข้าร่วมสังกัดค่ายยีนแล็บเมื่อปี พ.ศ. 2563
เอเชียเซเว่นถูกระบุว่าเป็นวงดนตรีที่มีความแปลกใหม่ของแนวดนตรี เนื่องจากนำดนตรีไทยและดนตรีสากลมาเล่นผสานกันได้อย่างลงตัว
ประวัติ.
วงเอเชียเซเว่น มีจุดเริ่มต้นมาจากการรวมตัวกันของนักศึกษาวิทยาลัยดุริยางคศิลป์ มหาวิทยาลัยมหิดลในปี พ.ศ. 2556 จากการเริ่มต้นของ ต้น ที่ได้รวบรวมสามาชิกจากนักดนตรีที่เคยเล่นร่วมกันในวิทยาลัย ด้วยแนวดนตรีรูปแบบแปลกใหม่ในประเทศไทยที่ใช้เครื่องดนตรีพื้นบ้านของไทยคือซอไทย และดนตรีแนวอิเล็กทรอนิกส์ แนวแจ๊ส รวมกันเป็นวงดนตรีเฉพาะกิจออกแสดงตามงานต่าง ๆ 
ที่มาของชื่อเอเชียเซเว่น มาจากจุดเริ่มต้นของจุดประสงค์ของวงในครั้งแรกที่ก่อตั้งขึ้นด้วยสมาชิก 7 คนเพื่อทำเพลงบรรเลงโดยยังไม่มีนักร้องนำ ส่วนคำว่าเอเชียนั้นมาจากการใช้เครื่องดนตรีไทยซึ่งเป็นเครื่องดนตรีพื้นบ้านมาเล่นร่วมกับเครื่องดนตรีตะวันตก โดยเครื่องดนตรีต่าง ๆ ที่นำมาเล่นร่วมกันต้องการให้สื่อถึงความเป็นภูมิภาคเอเชียทั้งหมด ซึ่งเพลงที่นำมาเล่นจะมีการอิงสำเนียงจากชาติต่าง ๆ ในเอเชีย ทั้งในเพื่อนบ้านของไทย ความเป็นอินเดีย หรือความเป็นจีน จึงเรียกนิยายมรวม ๆ ว่าเอเชีย และสมาชิกเริ่มต้นขณะนั้นมี 7 คน จึงรวมเป็นเอเชียเซเว่น (ASIA7) แต่หลังจากนั้นวงอยากเพิ่มแนวทางที่มีนักร้องนำในการขับร้องด้วย จึงปรับรูปแบบสมาชิกเป็นวงที่มีสมาชิก 8 คนโดยเพิ่มนักร้องนำเข้ามา
วงเอเชียเซเว่นเปิดตัวอย่างเป็นทางการในเทศกาลดนตรีแจ๊สนานาชาติ (Thailand International Jazz Conference) พ.ศ. 2559 โดยช่วงเริ่มต้นมีผลงานที่เป็นที่รู้จัก เช่น "ไม่อาจหายไป, ขวัญเจ้าเอย, สั่งสาว live session, แขกเชิญเจ้า live session" และเดินสายเปิดตัวทางช่องทางต่าง ๆ ทั้งโทรทัศน์ สถานีวิทยุ และทางช่องทางออนไลน์
หลังจากเปิดตัวได้ 1 ปีครึ่ง วงได้รับคัดเลือกให้ร่วมแสดง ณ งาน ACC World Music Festival เมื่อปีพ.ศ. 2560 ณ เมืองควังจู สาธารณรัฐเกาหลี ซึ่งเป็นการแสดงนอกประเทศครั้งแรก และได้ร่วมแสดงในเวทีระดับนานาชาติอีกหลายเวที ทั้งในประเทศ อินเดีย นอร์เวย์ ฟิลิปปินส์ สิงคโปร์ ลาว และมาเลเซีย
แนวเพลงหลักของวงจะแบ่งออกเป็น 2 รูปแบบด้วยกัน คือ เพลงที่มีการขับร้องโดยนักร้อง และเพลงบรรเลงที่มีเพียงเสียงดนตรีเท่านั้น โดยวงได้ออกอัลบั้มแรกในปี พ.ศ. 2562 ชื่อว่า "EIGHT" ซึ่งในขณะนั้นเอเชียเซเว่นยังคงเป็นศิลปินอิสระอยู่
ในปี พ.ศ. 2563 วงเอเชียเซเว่นได้รับการชักชวนจาก ปัณฑพล ประสารราชกิจ (โอม ค็อกเทล) ผู้บริหารของค่ายเพลงยีนแล็บ ค่ายในสังกัดของจีเอ็มเอ็ม แกรมมี่ให้เข้ามาร่วมโครงการ GMM Grammy Audition และได้รับคัดเลือกเข้าเป็นศิลปินในสังกัดของค่าย และเปิดตัวในฐานะศิลปินของค่ายยีนแล็บด้วยเพลง "กล่อม (Lullaby)" และเพลงอื่น ๆ ในรูปแบบซิงเกิลตามมา เช่น "ถ้าเธอคิดถึงใคร (If You...), จำขึ้นใจ (Unforgettable), เจ้าความรัก (Yearning)" และ "ลืม (Fade Away)" และปล่อยอัลบั้มเต็มอัลบั้มแรกกับค่าย แต่เป็นอัลบั้มที่สองของวง ชื่อว่า "นักแสวงโชค (The Seeker)" ในปี พ.ศ. 2565
สมาชิก.
สมาชิกของวง เอเชียเซเว่น ประกอบไปด้วย
ผลงาน.
อัลบั้ม.
สตูดิโออัลบั้ม.
Eight.
อัลบั้ม Eight ประกอบไปด้วยรายละเอียด ดังนี้
นักแสวงโชค (The Seeker).
อัลบั้ม นักแสวงโชค (The Seeker) วางจำหน่ายเมื่อวันที่ 20 ตุลาคม พ.ศ. 2565 ประกอบไปด้วยรายละเอียด ดังนี้
ทะเลสาบดอยเต่า

ทะเลสาบดอยเต่า เป็นพื้นที่น้ำท่วมถึงภายหลังการสร้างเขื่อนภูมิพล มีลักษณะเป็นอ่างเก็บน้ำขนาดใหญ่ ซึ่งอยู่เหนือเขื่อนภูมิพล ใช้ในการเกษตรกรรม การประมง และเป็นแหล่งท่องเที่ยว ตั้งอยู่ในเขตอำเภอดอยเต่า จังหวัดเชียงใหม่
ทะเลสาบดอยเต่า นอกจากจะเป็นแหล่งน้ำเพื่อการเกษตรกรรม และแหล่งเพาะพันธุ์สัตว์น้ำสำคัญแล้ว ยังเป็นแหล่งท่องเที่ยวที่มีชื่อเสียงของจังหวัดเชียงใหม่ ในรูปแบบของการล่องแพ และร้านค้าจำหน่ายอาหารริมน้ำ
ประวัติ.
เมื่อมีการสร้างเขื่อนภูมิพล ในปี พ.ศ. 2507 ส่งผลให้พื้นที่อำเภอดอยเต่าบางส่วน มีระดับต่ำกว่าระดับในเขื่อนภูมิพล ชาวบ้านมีการย้ายชุมชนมาตั้งรกรากอยู่บนที่สูงเหนือระดับน้ำ มีบ้านเรือน วัด และสถานที่สำคัญถูกน้ำท่วมไปจำนวนมาก ชาวบ้านบางส่วนได้รับการจัดสรรที่ดินจากนิคมสร้างตนเองเขื่อนภูมิพล ครอบครัวละ 5 ไร่ (จำนวน 1,711 ครอบครัว) แต่ส่วนมากถอยร่นขึ้นมาจากพื้นที่ที่น้ำในอ่างท่วมถึงและไม่มีที่ดินทำกิน
การเดินทาง.
ทะเลสาบดอยเต่า สามารถเดินทางจากตัวเมืองเชียงใหม่ใช้ทางหลวงหมายเลข 108 ไปยังอำเภอฮอด ระยะทาง 90 กิโลเมตร แล้วเลี้ยวซ้ายสู่ทางหลวงหมายเลข 1103 ไปยังทะเลสาบดอยเต่าอีก 35 กิโลเมตร รวมระยะทางจากจังหวัดเชียงใหม่ 125 กิโลเมตร
เพอร์ซีย์ แจ็กสัน แอนด์ดิโอลิมเปียนส์

เพอร์ซีย์ แจ็กสัน แอนด์ดิโอลิมเปียนส์  เป็นละครชุดทางโทรทัศน์อเมริกันแนวแฟนตาซีที่สร้างโดย ริก ไรออร์แดน และ โจนาธาน อี. สไตน์เบิร์ก สำหรับดิสนีย์+ โดยอิงจากหนังสือชุดชื่อเดียวกันแต่งโดยโดยไรออร์แดน วอล์คเกอร์ สโกเบลล์ รับบทเป็น เพอร์ซีย์ แจ็กสัน ร่วมกับ ลีอาห์ ซาวา เจฟฟรีส์ และ อารยัน สิมาดรี
การพัฒนาซีรีส์นี้เริ่มในเดือนพฤษภาคม ค.ศ. 2020 หลังจากที่ไรออร์แดนแนะนำแก่ Disney Branded Television โจนาธาน อี. สไตน์เบิร์ก และ แดน ชอตซ์ ได้รับการประกาศให้เป็นผู้อำนวยการผลิตในเดือนกรกฎาคม ค.ศ. 2021 โดยเจมส์ โบบิน ได้รับการว่าจ้างให้กำกับตอนแรกในเดือนตุลาคม สโกเบลล์ได้รับเลือกให้รับบทนำในเดือนมกราคม พ.ศ. 2565 โดยมีเจฟฟรีส์และซิมฮาดรีร่วมแสดงในเดือนพฤษภาคม ภายในเดือนกันยายน อันเดอร์ส เองสตรอม และ เจ็ต วิลคินสัน ได้รับมอบหมายให้กำกับซีรีส์นี้หลายตอนด้วย การถ่ายทำเริ่มในเดือนมิถุนายน พ.ศ. 2565 ใน แวนคูเวอร์ บริติชโคลัมเบีย และสิ้นสุดในเดือนกุมภาพันธ์ พ.ศ. 2566 โดยมีการเปิดเผยนักแสดงเพิ่มเติมตลอดปี พ.ศ. 2565 และ 2566
"เพอร์ซีย์ แจ็กสัน แอนด์ดิโอลิมเปียนส์" ฉายรอบปฐมทัศน์ในวันที่ 19 ธันวาคม ค.ศ. 2023 บนดิสนีย์+ โดยซีซันแรกประกอบด้วยแปดตอน ซีรีส์นี้ได้รับการวิจารณ์เชิงบวกจากนักวิจารณ์ ซึ่งส่วนใหญ่ยกย่องความซื่อสัตย์ต่อต้นฉบับและการแสดงของนักแสดง
เบิร์ล ไอฟส์

เบิร์ล ไอเคิล ไอวันโฮ ไอฟส์ (14 มิถุนายน ค.ศ. 1909 – 14 เมษายน ค.ศ. 1995) เป็นนักแสดง นักร้อง และนักดนตรีชาวอเมริกัน อาชีพการงานของเขามีช่วงยาวนานตั้งแต่ปี 1929 ถึง 1993 โดยเริ่มจากการเป็นนักร้องและนักกีตาร์ ต่อมาเขาได้จัดรายการวิทยุเป็นของตนเองอย่าง "เดอะเวย์แฟริงสเตรนเจอร์" รวมถึงปรากฏอยู่ในรายการ "ดิสอิสดิอาร์มี" ของเออร์วิง เบอร์ลิน และกลายเป็นดาราคนสำคัญของซีบีเอสเรดิโอ ในคริสต์ทศวรรษ 1960 เขาประสบความสำเร็จในการก้าวสู่วงการเพลงคันทรี โดยมีเพลงฮิตอย่าง "อะลิตเติลบิตตีเทียร์" และ "ฟันนีเวย์ออฟลาฟฟิน" นอกจากนี้ เขายังเป็นที่รู้จักในฐานะนักแสดงภาพยนตร์ โดยเฉพาะช่วงปลายคริสต์ทศวรรษ 1940 และคริสต์ทศวรรษ 1950 เขาปรากฏอยู่ในภาพยนตร์หลายเรื่อง ซึ่งรวมถึง "โซเดียร์ทูมายฮาร์ต" (1948), "แคตออนอะฮอตทินรูฟ" (1958) และ "สองสิงห์จ้าวปฐพี" (1958) เรื่องหลังทำให้เขาได้รับรางวัลออสการ์ สาขานักแสดงสมทบชายยอดเยี่ยม
ไอฟส์เสียชีวิตเมื่อวันที่ 14 เมษายน 1995 ด้วยโรคมะเร็งช่องปาก ที่บ้านของเขาในแอนาคอร์เตส รัฐวอชิงตัน
ทาคุโตะ โอโตกุโระ

ทาคุโตะ โอโตกุโระ  เป็นนักมวยปล้ำรูปแบบฟรีสไตล์ชาวญี่ปุ่นที่แข่งขันด้วยรุ่นน้ำหนัก 65 กิโลกรัม ในโอลิมปิกฤดูร้อน 2020 โอโตกุโระได้รับเหรียญทองหลังจากเอาชนะ กัดซิมูราด ราชิดอฟ แชมป์โลกคนเก่า และฮาจิ อาลีเยฟ แชมป์โลก 3 สมัย ในการแข่งขันนักเรียนนายร้อยชิงแชมป์โลก โอโตกุโระเข้าสู่รุ่นใหญ่เป็นครั้งแรกเมื่อเขาไร้พ่าย (16– 0) ในปี ค.ศ. 2018 เข้าได้รับตำแหน่งแชมป์โลกและแชมป์ของประเทศ เมื่ออายุ 19 ปี จากนั้นเขาก็กลายเป็นแชมป์ภูมิภาคเอเชียสองครั้ง (ได้รับตำแหน่งในปี ค.ศ. 2020 และ 2021)
ม้าสายลม

ม้าสายลม  หรือในภาษาทิเบตเรียก ลุงตา (ทิเบต: རླུང་རྟ་, ไวลี: "rlung rta") เป็นสัญลักษณ์แทนวิญญาณมนุษย์ในธรรมเนียมลัทธิชามานของเอเชียตะวันออกและเอเชียกลาง ในศาสนาพุทธแบบทิเบตถือว่าเป็นองค์ประกอบสำคัญในสัตว์สี่ชนิดที่แทนทิศทั้งสี่รวมถึงเป็นสัญลักษณ์แทนแนวคิดของความโชคดีและความเป็นอยู่ที่ดี นอกจากนี้คำว่า "ลุงตา" ยังเป็นชื่อเรียกของธงมนตร์รูปแบบที่มีรูปสัตว์ห้าชนิด ส่วนในมองโกเลียซึ่งเรียกม้าสายลมว่า คีย์โมรี  ยังใช้คำเดียวกันนี้ยังอาจเรียกแทนคำว่าวิญญาณ ม้าสายลมยังถูกนำมาประยุกต์เป็นรูปของตราแผ่นดินของมองโกเลียเช่นกัน
ในวัฒนธรรมทิเบตนั้น ศาสนาพุทธ (ไวลี: "lha chos", "พระธรรมเลิศล้ำ") กับศาสนาพื้นถิ่น (ไวลี: "mi chos", "พระธรรมมนุษย์") ดำรงอยู่ร่วมกัน ม้าสายลมเป็นองค์ประกอบหลักที่ปรากฏในศาสนาพื้นถิ่น และเป็นสัญลักษณ์ของทางโลกหรือของฆราวาส มากกว่าจะเป็นแนวคิดในศาสนาพุทธ ดังที่อธิบายไว้โดยนักวิชาการด้านทิเบต ซัมเตน จี คาร์มาย แม้เดิมที ม้าสายลมจะไม่เกี่ยวข้องกับศาสนาพุทธ แต่ต่อมาก็ได้ผสมกลมกลืนเข้าเป็นองค์ประกอบทางศาสนาของพุทธ โดยเฉพาะอย่างยิ่ง ลามะสมัยศตวรรษที่ 19 ในขบวนการริเม โดยเฉพาะจู มีพัม เริ่มที่จะผสานลัทธิชามานพื้นถิ่น ตำนานมุขปาฐะ ตันตระแบบพุทธ ลัทธิเต๋า จงเชนและ กาลจักรตันตระเข้าด้วยกันอย่างเป็นระบบ ที่ซึ่งม้าสายลมกลายมาเป็นสัญลักษณ์ที่มีความพุทธมากขึ้น และถูกนำมาประยุกต์ใช้ในทางศาสนาพุทธแบบทิเบตเรื่อยมา
ม้าสายลมมีหลายความหมาย ความหมายที่นิยมตีความในคติของทิเบตคือม้าสายลมเป็นสัญลักษณ์ของความเป็นอยู่ที่ดีและโชคดี แนวคิดนี้ปรากฏในคำกล่าวเช่น "rlung rta dar ba" (ม้าสายลมเพิ่มขึ้น) สำหรับแทนเมื่อเรื่องดี ๆ เกิดขึ้น
วิทยาลัยแพทยศาสตร์จอนส์ ฮอปคินส์

วิทยาลัยแพทยศาสตร์ มหาวิทยาลัยจอนส์ ฮอปคินส์ (JHUSOM) เป็นโรงเรียนแพทย์ของมหาวิทยาลัยจอนส์ ฮอปคินส์ มหาวิทยาลัยเพื่อการวิจัยของเอกชนในแบลทีมอร์ รัฐแมริแลนด์ ก่อตัเงขึ้นในปี 1893 และมีวิทยาเขตร่วมกับโรงพยาบาลจอนส์ ฮอปคินส์ และ ศูนย์เด็กจอนส์ ฮอปคินส์ซึ่งก่อตั้งขึ้นในปี 1889 วิทยาลัยแพทยศาสตร์จอนส์ ฮอปคินส์ ได้รับการจัดอันดับต้น ๆ ในรายชื่อโรงเรียนแพทย์ของสหรัฐในแง่ของทุนวิจัยจากสถาบันสุขภาพแห่งชาติและในอีกหลายสาขามาโดยตลอด
โรงพยาบาลสอนหลักของวิทยาลัยคือโรงพยาบาลจอนส์ ฮอปคินส์ และ ศูนย์เด็กจอนส์ ฮอปคินส์ ซึ่งอยู่ในวิทยาเขตเดียวกับสถาบัน นอกจากนี้ยังมีโรงพยาบาลสอนเป็นศูนย์ประจำภูมิภาคอีก เช่น ศูนย์การแพทย์จอนส์ ฮอปคินส์ เบย์วิวในแบลทีมอร์ตะวันออก, โรงพยาบาลกลางเทศมณฑลฮอเวิร์ดใกล้กับนครเอลลิคอต, โรงพยาบาลซับเออร์บันในบีเทสดา, โรงพยาบาลซิบลีเมเมอเรียลในวอชิงตันดีซี และ โรงพยาบาลเด็ก จอนส์ ฮอปคินส์ ออลล์ ชิลเดริน ในเซนต์พีเทอส์เบิร์ก รัฐฟลอริดา โรงพยาบาลเหล่านี้รวมกันเป็นศูนย์วิทยาศาสตร์สุขภาพเชิงวิชาการ
มีความก้าวหน้าทางการแพทย์จำนวนมากที่เกิดขึ้นจากวิทยาลัยแพทยศาสตร์จอนส์ ฮอปคินส์ ตั้งแต่การเป็นหน่วยงานแรก ๆ ที่รับผู้ป่วยหญิงเข้าเป็นผู้ป่วยใน ไปจนถึงการใช้ถุงมือยางครั้งแรกของโลกเพื่อช่วยให้การทำหัตถการทางศัลยกรรมดำเนินไปได้โดยปลอดเชื้อ รวมถึงยังเป็นแหล่งตีพิมพ์ของ "The Harriet Lane Handbook" (สมุดแฮริเอ็ต เลน) แหล่งข้อมูลทางการแพทย์ในสาขากุมารเวชศาสตร์ที่มีอิทธิพลอย่างมาก และมีสถาบันลีเบอร์เพื่อการพัฒนาด้านสมองเป็นองค์การร่วมของสถาบัน
ตามข้อมูลของ "เฟล็กซ์เนอร์รีพอร์ต" วิทยาลัยแพทยศาสตร์จอนส์ ฮอปคินส์ เป็นต้นแบบสำหรับแพทยศาสตร์ศึกษาของอเมริกา
แผงกั้นควบคุมฝูงชน

แผงกั้นควบคุมฝูงชน (#เปลี่ยนทาง หรือเรียกอีกอย่างว่า เครื่องกีดขวางควบคุมฝูงชน (crowd control barricade) บางรุ่นเรียกว่าเฟรนช์แบริเออร์ (French barrier) หรือไบค์แร็ค (bike rack) ในสหรัฐ และมิลล์แบริเออร์ (mills barrier) ในฮ่องกง) มักใช้งานในงานสาธารณะต่าง ๆ ปรากฎเห็นบ่อยในงานกีฬา, ขบวนพาเหรด, การชุมนุมทางการเมือง, การเดินขบวน และเทศกาลกลางแจ้ง ผู้จัดงาน ผู้จัดการสถานที่ และเจ้าหน้าที่รักษาความปลอดภัยใช้งานเครื่องกีดขวางเป็นส่วนหนึ่งในการวางแผนการจัดการฝูงชน
ประวัติ.
นาดาร์.
จูลส์ อันสปาช นายกเทศมนตรีเมืองบรัสเซลส์ให้เครดิตในการประดิษฐ์แผงกั้นควบคุมฝูงชน (crowd control barrier) ในโอกาสที่นาดาร์ ช่างภาพชาวฝรั่งเศสเดินทางมายังเมืองบรัสเซลล์ พร้อมกับบอลลูน "Géant" เมื่อวันที่ 26 กันยายน พ.ศ. 2407 จูลส์ อันสปาชได้สร้างแผงกั้นเคลื่อนที่เพื่อกันฝูงชนให้อยู่ในระยะปลอดภัย จนกระทั่งทุกวันนี้ แผงกั้นควบคุมฝูงชนเป็นที่รู้จักทั้งในภาษาเฟลมิชและภาษาเบลเยี่ยมฝรั่งเศสว่า "Nadar barrier"
หมายเหตุ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>